
PËR RATIFIKIMIN E MARRËVESHJES SË HUAS NDËRMJET REPUBLIKËS SË SHQIPËRISË DHE FONDIT TË OPEC-UT PËR ZHVILLIM NDËRKOMBËTAR PËR FINANCIMIN E PROJEKTIT TË RRUGËS TIRANË-ELBASAN
 
Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI  
I REPUBLIKËS SË SHQIPËRISË
 
VENDOSI: 

Neni 1
 
Ratifikohet marrëveshja e huas ndërmjet Republikës së Shqipërisë dhe Fondit të OPEC-ut për Zhvillim Ndërkombëtar për financimin e projektit të rrugës Tiranë-Elbasan.
 
Neni 2
 
Ky ligj hyn në fuqi 15 ditë pas botimit në Fletoren Zyrtare.

 Miratuar në datën 12.4.2012

Shpallur me dekretin nr. 7410 datë 23.4.2012 të Presidentit të Republikës së Shqipërisë, Bamir Topi
			

DRAFT PROJEKTI I RRUGËS TIRANË-ELBASAN
MARRËVESHJE HUAJE
NDËRMJET REPUBLIKËS SË SHQIPËRISË
DHE FONDIT OPEC PËR ZHVILLIM NDËRKOMBËTAR
DATË______________, 2011


Marrëveshje e datës ____________, 2011, ndërmjet Republikës sё Shqipёrisё (huamarrёsi) dhe OFID,
duke pasur parasysh se Huamarrёsi ka kёrkuar njё hua nga OFID pёr financimin e pjesshëm tё Projektit tё pёrshkruar nё skedulin 1; 
dhe duke pasur parasysh se OFID ka aprovuar njё hua pёr huamarrёsin nё shumёn e njёzet milionё e katёrqind mijё dollarёve ($ 20, 400,000) sipas afateve dhe kushteve tё pёrcaktuara mё poshtё;
pёr pasojё, palёt e kёsaj marrёveshjeje huaje (marrёveshja) nё kёtё mёnyrё bien dakord si mё poshtё,

Neni 1
Kushtet e përgjithshme; përkufizimet

1.01 Kushtet e pёrgjithshme tё bashkёlidhura kёtij dokumenti pёrbёjnё pjesё integrale tё kёsaj marrёveshjeje.
1.02 Përveç kushteve tё përcaktuara nё preambul, kushtet dhe shprehjet e mëposhtme mbartin kuptimet e mëposhtme ose kur zёvendёsojnё kushtet dhe shprehjet nё kushtet e përgjithshme, mbartin kuptimet e mëposhtme specifike:
a) “Pёrfaqёsues i autorizuar i huamarrёsit” nёnkupton ministrin e financave tё huamarrësit;
b) “Datë e mbylljes” nёnkupton datёn 15 korrik 2015;
c) “Dollar dhe shenja “$”” nёnkuptojnё dhe i referohen monedhës së ligjshme tё Shteteve tё Bashkuara tё Amerikёs;
d) “Datë e fillimit tё shpenzimeve të pranueshme” nënkupton datën 16 qershor 2011;
e) “Agjenci zbatuese” nënkupton autoritetin rrugor shqiptar të huamarrësit;
f) “Kushtet e pёrgjithshme” nёnkuptojnё kushtet e përgjithshme tё OFID, tё zbatueshme pёr marrëveshjet e huas për sektorin publik, janar 2007;
g) “Periudhë pa interes” nënkupton periudhën që fillon më [data e marrëveshjes] dhe që përfundon pesë (5) vjet pas asaj date; dhe
h) “Administrator i huas” nënkupton Bankën Islamike për Zhvillim.

Neni 2
Huaja

2.01 OFID bie dakord t’i japë hua huamarrёsit dhe huamarrёsi bie dakord tё marrë hua nga OFID, huanё nё shumёn e njёzet milionё e katёrqind mijё dollarёve ($ 20,400,000) sipas afateve dhe kushteve tё pёrcaktuara nё kёtё marrёveshje.
2.02 Huamarrёsi shlyen interesin nё normёn e tre e tre tё dhjetave tё njёpёrqindshit (3.3%) nё vit tё shumёs sё principalit tё huas sё tёrhequr dhe tё papaguar. 
2.03 Huamarrёsi paguan njё detyrim shërbimi vjetor nё normёn e njёpёrqindshit (1%) tё shumёs sё principalit tё huas sё tёrhequr dhe tё papaguar.
2.04 Interesi dhe detyrimet e shёrbimit paguhen çdo gjashtё muaj mё 15 gusht dhe 15 shkurt tё çdo viti nё llogarinё e OFID-it.
2.05 Menjёherё pas pёrfundimit tё periudhës pa interes, huamarrёsi shlyen principalin e huas nё dollarё ose nё çdo monedhё tjetёr lirisht tё konvertueshme dhe tё pranueshme pёr menaxhimin e OFID-it, nё njё shumё tё barasvlershme me shumën nё dollarё pёr t’u paguar sipas kursit ekzistues tё kёmbimit tё tregut nё kohën dhe vendin e shlyerjes. Shlyerja do tё realizohet nё tridhjetё (30) këste gjashtёmujore nё shumat dhe nё datat ku tё gjitha specifikohen nё skedulin 3 (amortizimi).
Neni 3
Hyrja në fuqi

3.01 Kjo marrëveshje hyn nё fuqi dhe efekt nё përputhje me seksionin 3.02, pas marrjes nga OFID:
a) tё tё dhёnave tё mjaftueshme se ekzekutimi dhe përmbushja e kёsaj marrëveshjeje nё emёr tё huamarrёsit tё jetё autorizuar dhe ratifikuar sipas rregullave, nё përputhje me kёrkesat kushtetuese tё huamarrёsit;
b) tё njё vёrtetimi tё lёshuar nga ministri i drejtёsisё ose prokurori i pёrgjithshёm apo çdo autoritet tjetёr kompetent ligjor i huamarrёsit qё konfirmon se kjo marrёveshje ёshtё autorizuar dhe ratifikuar sipas rregullave nga ana e huamarrёsit dhe pёrbёn njё detyrim tё vlefshëm dhe detyrues pёr huamarrёsin nё përputhje me kushtet e saj; dhe
c) tё tё dhёnave se huaja ose marrёveshja tjetёr financiare ndёrmjet administratorit tё huas dhe huamarrёsit pёr financimin e projektit ёshtё shpallur nё fuqi ose do tё shpallet nё fuqi njёkohёsisht me kёtё marrёveshje. 
3.02 Sa mё shpejt qё tё jetё e mundur, pasi kushtet e përcaktuara nё seksionin 3.01 tё jenё plotёsuar nё mёnyrё tё mjaftueshme, kjo marrёveshje do të hyjë nё fuqi dhe efekt të plotë nё datёn e hyrjes nё fuqi.
3.03 Nёse kjo marrёveshje nuk hyn nё fuqi brenda nёntёdhjetё (90) ditёve pas datёs sё marrёveshjes, marrёveshja dhe tё gjitha detyrimet e palёve sipas saj përfundojnë, nëse menaxhimi i OFID-it, pasi tё ketё marrё nё konsideratё shkaqet e vonesёs, pёrcakton njё datё mё tё vonshme pёr qёllime tё kёtij seksioni.

Neni 4
Adresat

4.01 Adresat e palёve specifikohen mё poshtё:
Pёr huamarrёsin:
Ministria e Financave
Bulevardi “Dёshmorёt e Kombit”
Nr. 1, 1001
Tiranë
Republika e Shqipërisë
Faks: (++355-4) 229200

Pёr OFID:
Fondi OPEC pёr Zhvillim Ndёrkombёtar:
Parkring 8
A-1010 Vienna
AUSTRI
Faks: (++43-1) 513 92 38

						HUA NR. ______________ P

Në dëshmi sa më sipër, palët e kësaj marrëveshjeje, duke vepruar nёpёrmjet pёrfaqёsuesve tё tyre tё autorizuar sipas rregullave, kanë realizuar nënshkrimin dhe përmbushjen e kësaj marrëveshjeje nё Vienё nё dy kopje, nё gjuhёn angleze, secila e konsideruar si origjinale dhe tё dyja me qёllimin e njёjtё dhe tё vetёm sipas datës dhe vitit të shkruar më sipër.

Për huamarrësin:
Nёnshkrimi:
Emri: __________________________
Pozicioni: _________________
Për Fondin OPEC për Zhvillim Ndërkombëtar
Nёnshkrimi:
Emri: Suleiman J. Al-Herbish
Pozicioni: Drejtor i Pёrgjithshёm

REPUBLIKA E SHQIPËRISË
PROJEKTI I RRUGËS TIRANË-ELBASAN

SKEDULI 1
PËRSHKRIMI I PROJEKTIT

Projekti ka pёr qёllim tё nxisё integrimin e tregtisë rajonale dhe ndёrkombёtare tё Shqipёrisё me anë të ndërtimit të njё rruge ndёrmjet kryeqytetit, Tiranё dhe qytetit tё Elbasanit. Objektivat e projektit do tё arrihen nёpёrmjet zbatimit tё komponentёve tё mёposhtёm:
a) Punime civile: përbëhen nga ndërtimi i 27 km rrugё tё asfaltuar me dy korsi në secilin drejtim. Rruga do tё ketё katёr korsi pёr trafikun dhe dy korsi emergjence. Punimet gjithashtu do tё pёrfshijnё pёrgatitjen e kantierit, punime tokësore, si dhe instalimin e sistemeve tё drenazhimit, mbrojten nga pjerrёsitё, pajisjet e sigurisё sё trafikut dhe ndёrtimin e urave, rrugёve anёsore, ndarjet e mesit dhe viaduktet. Punimet do tё ndahen nё tre sektorё:
a. 1. Sektori 1 do tё mbulojё punimet qё lidhen me pjesёn e rrugёs nga qyteti i Tiranёs deri nё portalin e tunelit (13 km);
a. 2. Sektori 2 do tё pёrfshijё punimet qё lidhen me ndёrtimin e njё tuneli me dy korsi me gjatёsi 2.3 km dhe 14.5 m gjerёsi; dhe
a. 3. Sektori 3 do tё pёrfshijё punimet qё lidhen me pjesёn e rrugёs nga portali i tunelit deri nё qytetin e Elbasanit (11.8 km). 
b) Shёrbimet e konsulencёs financojnё studimet e fizibilitetit dhe projektet inxhinierike, si dhe asistencёn teknike pёr agjencinё zbatuese pёr procesin e prokurimit. 
c) Njёsia e menaxhimit tё projektit (NJMP) mbulon kostot qё lidhen me pёrvetёsimin e tokёs, planet e zhvendosjes dhe kompensimit, auditet financiare vjetore tё llogarive tё projektit, pagesat e stafit tё NJMP-sё, prokurimin e pajisjeve pёr zyra dhe njё automjeti pёr mbikëqyrjen e projektit. 


REPUBLIKA E SHQIPËRISË
PROJEKTI I RRUGËS TIRANË-ELBASAN

PROGRAMI 2
ALOKIMI I HUAS

1. Përveçse kur bihet dakord ndryshe ndёrmjet huamarrёsit dhe menaxhimit tё OFID-it, tё ardhurat nga kredia prej $20,400,000 pёrdoren pёr financimin e 20% tё kostove tё projektit tё pёrshkruar nё paragrafin (a), nёnparagrafi (a.3) tё skedulit 1 tё kёsaj marrёveshjeje.
2. Pavarёsisht nga alokimi i tё ardhurave tё kredisё apo pёrqindja e disbursimit e pёrcaktuar nё paragrafin 1 mё sipёr, nёse menaxhimi i OFID-it ka vlerësuar nё mёnyrё tё arsyeshme se shuma e huas sё alokuar nё atё kohë sipas komponentit tё specifikuar mё sipër, do tё jetё e pamjaftueshme pёr tё financuar pёrqindjen e rёnё dakort tё tё gjitha shpenzimeve tё komponentit nё fjalё, menaxhimi i OFID-it, duke njoftuar huamarrёsin, mund tё reduktojё pёrqindjen e disbursimit nё atё kohë të zbatueshme pёr shpenzime tё tilla, me qёllim qё tёrheqjet e mëtejshme, pёr sa i pёrket komponentit nё fjalё, tё mund tё vazhdojnё derisa tё gjitha shpenzimet e parashikuara tё jenё realizuar.



REPUBLIKA E SHQIPËRISË
PROJEKTI I RRUGËS TIRANË-ELBASAN


SKEDULI 3
AMORTIZIMI

		Data e shlyerjes			Shuma pёr t’u paguar
							(shprehur nё dollarё)
1.		15 gusht 2016					680,000
2.		15 shkurt 2017					680,000
3.		15 gusht 2017					680,000			4.		15 shkurt 2018 					680,000	
5.		15 gusht 2018 					680,000
6.		15 shkurt 2019					680,000
7.		15 gusht 2019					680,000	
8.		15 shkurt 2020					680,000
9.		15 gusht 2020					680,000
10.		15 shkurt 2021					680,000
11.		15 gusht 2021					680,000
12.		15 shkurt 2022					680,000	
13.		15 gusht 2022					680,000
14.		15 shkurt 2023					680,000
15.		15 gusht 2023					680,000
16.		15 shkurt 2024					680,000
17.		15 gusht 2024					680,000
18.		15 shkurt 2025					680,000
19.		15 gusht 2025					680,000
20.		15 shkurt 2026					680,000
21.		15 gusht 2026					680,000
22.		15 shkurt 2027					680,000
23.		15 gusht 2027					680, 000
24.		15 shkurt 2028					680,000
25.		15 gusht 2028					680,000
26.		15 shkurt 2029					680,000
27.		15 gusht 2029					680,000
28.		15 shkurt 2030					680,000
29.		15 gusht 2030					680,000
30.		15 shkurt 2031					680,000
			Totali:			 	        20,400,000









OFID FONDI OPEC PËR ZHVILLIM NDЁRKOMBЁTAR

KUSHTET E PËRGJITHSHME TË ZBATUESHME PËR MARRËVESHJET E HUAS PËR SEKTORIN PUBLIK
DHJETOR 2007


Tabela e lëndës
Neni 1
Dispozitat paraprake

1.01 	Emri dhe qëllimi								
1.02 	Kërkesa									
1.03	Konflikti me marrëveshjen e huas						

Neni 2
Përkufizimet dhe interpretimi

2.01 	Përkufizimet									
2.02 	Interpretimi									

Neni 3
Hyrja në fuqi

3.01 Data e hyrjes në fuqi								

Neni 4
Marrëveshjet dhe përjashtimet

4.01 Prioriteti dhe barrët e huas								
4.02 Barrët e përjashtuara								
4.03 Të ardhurat e dhëna hua të huas							
4.04 Mashtrimi dhe korrupsioni								
4.05 Përjashtimi nga taksat								
4.06 Konfidencialiteti									
4.07 Shpronësimi dhe masa të ngjashme							

Neni 5
Tërheqja e të ardhurave të huas

5.01 Tërheqja për shpenzimet e pranueshme						
5.02 Kërkesa për tërheqje								
5.03 Monedha e tërheqjes								
5.04 Data e përfundimit të tërheqjes						



Neni 6
Ekzekutimi i projektit

6.01 Standardi i ekzekutimit								
6.02 Sigurimi										
6.03 Prokurimi dhe përdorimi i mallrave							13
6.04 Dokumentet e projektit								
6.05 Të dhënat e projektit, informacioni dhe inspektimi					
6.06 Kërkesa për agjencinë zbatuese							

Neni 7
Administratori i huas

7.01 Privilegjet e administratorit të huas							14
7.02 Konsultimi										15
7.03 Përfshirja e kushteve të administratorit të huas në marrëveshjen e huas	 	

Neni 8
Përshpejtimi i maturitetit, pezullimi, anulimi

8.01 Përshpejtimi i huas								
8.02 Anulimi nga huamarrësi								
8.03 Anulimi dhe pezullimi nga OFID							
8.04 Hyrja në fuqi e dispozitave pas pezullimit ose anulimit				
8.05 Kërkesa e Anulimit								

Neni 9
Prioriteti i marrëveshjes së huas, zbatueshmëria dhe arbitrazhi

9.01 Prioriteti i marrëveshjes së huas							
9.02 Zbatueshmëria									
9.03 Negociimi/Arbitrazhi								

Neni 10
Të ndryshme

10.01 Mosushtrimi i të drejtave								
10.02 Njoftimet dhe kërkesat								
10.03 Autoriteti për marrjen e masave							
10.04 Amendimi									
10.05 Gjuha angleze									
10.06 Përfundimi me pagesën e plotë							


KUSHTET E PËRGJITHSHME TË OFID-it 
TË ZBATUESHME PËR MARRËVESHJET E HUAS TË SEKTORIT PUBLIK
DHJETOR 2007

Neni 1
Dispozitat paraprake

1.01 Emri dhe qëllimi
Këto kushte të përgjithshme përcaktojnë kushte dhe afate përgjithësisht të zbatueshme për huatë e bëra nga OFID, si pjesë e aktivitetit të huadhënies të sektorit publik të OFID-it dhe përmenden si “Kushte të përgjithshme të OFID-it të zbatueshme për marrëveshjet e huas të sektorit publik, dhjetor 2007”.
1.02 Kërkesa
Kushtet e përgjithshme zbatohen për çdo marrëveshje huaje të sektorit publik (duke përjashtuar HIPC dhe marrëveshjet e huas të financimit tregtar) në atë masë dhe në bazë të ndryshimeve që mund të jepen në marrëveshjen përkatëse të huas. Në veçanti, në këto kushte të përgjithshme:
a) Termat e mëposhtëm zbatohen si më poshtë:
i) Termi “tarifat e shërbimit” zbatohet për marrëveshjet e huas në të cilat këto tarifa janë të pagueshme nga huamarrësi. Kur nuk janë të pagueshme këto tarifa, termi nuk do të merret në konsideratë;
ii) Termat “tarifat fillestare dhe/ose të detyrimit financiar” zbatohen, përkatësisht, për marrëveshjet e huas në të cilat tarifat fillestare dhe/ose të detyrimit financiar, janë të pagueshme nga huamarrësi. Kur këto tarifa janë të pagueshme, termat nuk do të merren në konsideratë; 
iii) Termi “administrator i huas” zbatohet për huatë që administrohen nga një administrator huaje. Kur një hua administrohet nga OFID, neni 7, si dhe çdo referencë ndaj “administrator huaje” nuk do të merren në konsideratë; dhe 
b) Seksionet e mëposhtme zbatohen si më poshtë:
i) Seksionet 4.01, 4.02 dhe, kur është e zbatueshme, seksioni 4.03 zbatohen për marrëveshjet e huas në të cilat huamarrësi është shtet ose qeveri;
ii) Seksionet 4.04, 4.05, 4.06 dhe 4.07 zbatohen për të gjitha marrëveshjet e huas. 
1.03 Konflikti me marrëveshjen e huas
Në rast të konfliktit ose ndryshimit ndërmjet ndonjë dispozite në këto kushte të përgjithshme dhe një dispozite në një marrëveshjeje huaje, dispozita përkatëse në marrëveshjen e huas do të ketë përparësi. 

Neni 2
Përkufizimet dhe interpretimi

2.01 Përkufizimet
Përveç kur konteksti e kërkon ndryshe, termat e mëposhtëm kanë kuptimet e mëposhtme sa herë që përdoren në këto kushte të përgjithshme ose në marrëveshjen e huas:
a) “Përfaqësues i autorizuar i huamarrësit” nënkupton personin ose subjektin e emërtuar si të tillë në marrëveshjen e huas dhe të autorizuar rregullisht nga huamarrësi për marrjen e masave detyruese në emër të huamarrësit, në lidhje me marrëveshjen e huas;
b) “Bord” nënkupton bordin rregullator të OFID-it;
c) “Datë e mbylljes” nënkupton datën e përcaktuar në marrëveshjen e huas si datën në të cilën e drejta e huamarrësit për të kërkuar tërheqje nga huaja do të përfundojë, ose çdo shtyrje të kësaj date që menaxhimi i OFID-it mund të përcaktojë sipas seksionit 5.04;
d) “Kontratë” nënkupton çdo kontratë për prokurimin e një kategorie të caktuar të mallrave, si për shembull, pa kufizim, punimet ose shërbimet profesionale dhe shërbime të tjera;
e) “Praktikë korruptive” nënkupton ofrimin, dhënien, marrjen ose kërkimin e ndonjë elementi me vlerë për të ndikuar në veprimin e një zyrtari publik në prokurimin e mallrave ose ekzekutimin e një kontrate dhe përfshin, ndër të tjera, mitmarrjen dhe zhvatjen ose shtrëngimin që përfshin kërcënime për plagosjen e një personi, dëmtimin e pronës ose reputacionit; 
f) “Datë e marrëveshjes” nënkupton datën në të cilën marrëveshja e huas është nënshkruar nga palët;
g) “Datë e hyrjes në fuqi” nënkupton datën e përcaktuar në seksionin 3.01;
h) “Procedurat e disbursimit” nënkupton procedurat e disbursimit të OFID-it të miratuara në maj 1983, një kopje e të cilave i është dhënë huamarrësit në datën e marrëveshjes;
i) “Shpenzime të pranueshme” nënkupton çdo shpenzim të financuar nga të ardhurat e huas; me kusht që menaxhimi i OFID-it të ketë konstatuar se pagesa për këto shpenzime është: i) për financimin e kostos së arsyeshme të mallrave, siç përshkruhet në skedulin 2; dhe ii) të bëra në ose pas datës së fillimit të shpenzimeve të pranueshme dhe përpara datës së mbylljes;
j) “Datë e fillimit të shpenzimeve të pranueshme” nënkupton datën në të cilën huaja është miratuar nga bordi; duke qenë data pas të cilës çdo shpenzim për financimin e kostos së arsyeshme të mallrave do të përbëjë prima facie shpenzime të pranueshme;
k) “Agjenci zbatuese” nënkupton, kur huamarrësi është shtet ose qeveri, departamentin qeveritar ose çdo subjekt ose institucion tjetër të identifikuar në marrëveshjen e huas si agjencia që do të ekzekutojë projektin;
l) “Borxh i jashtëm” nënkupton çdo borxh që është ose mund të bëhet i pagueshëm, ndryshe sesa në monedhën vendase;
m) “Praktikë mashtruese” nënkupton një keqpërfaqësim të fakteve, me qëllim ndikimin në përzgjedhjen e një furnizuesi mallrash ose ekzekutimin e një kontrate, në dëm të huamarrësit, dhe përfshin praktikat bashkëpunuese midis individëve ose subjekteve të përfshira në prokurimin e mallrave ose ekzekutimin e një kontrate, për të privuar huamarrësin nga përfitimet e një konkurrence të lirë dhe të hapur;
n) “Mallra” nënkupton pajisjet, furnizimet, punimet dhe shërbimet profesionale dhe shërbime të tjera të kërkuara për ekzekutimin e projektit;
o) “Qeveri” nënkupton qeverinë qendrore të vendit të projektit;
p) “Barrë” nënkupton barrët, pengjet, tarifat, privilegjet dhe prioritetin e çdo lloji;
q) “Hua” nënkupton huan e parashikuar në marrëveshjen e huas; 
r) “Administrator i huas” nënkupton institucionin financiar të emërtuar në marrëveshjen e huas, i cili do të administrojë huan në bazë të kushteve që mund të bihen dakord ndërmjet këtij administratori huaje dhe OFID-it;
s) “Marrëveshje huaje” nënkupton marrëveshjen e huas ndërmjet OFID dhe Huamarrësit, afati i të cilit përfshin këto kushte të përgjithshme që zbatohen për të, dhe të gjitha skedulet dhe marrëveshjet shtesë të marrëveshjes së huas;
t) “Monedhë huaje” nënkupton monedhën në të cilën emërtohet huaja;
u) “Monedhë vendase” nënkupton monedhën e vendit të projektit;
v) “OFID” nënkupton Fondin e OPEC për Zhvillim Ndërkombëtar, të krijuar nga shtetet anëtare të organizatës së vendeve eksportuese të naftës (OPEC) në bazë të marrëveshjes së nënshkruar në Paris, më 28 janar 1976, të ndryshuar;
w) “Llogaria e OFID-it” nënkupton atë llogari bankare, të dhënat e të cilës i komunikohen herë pas here nga OFID huamarrësit;
x) “Menaxhimi i OFID-it” nënkupton drejtorin e përgjithshëm të OFID-it ose çdo person të autorizuar sipas rregullave nga drejtori i përgjithshëm;
y) “Udhëzimet e prokurimit” nënkupton udhëzimet e prokurimit sipas huave të dhëna nga OFID të miratuara më 2 nëntor 1982, një kopje e të cilës i është dhënë huamarrësit në datën e marrëveshjes;
z) “Projekt” nënkupton projektin për të cilin është bërë huaja e përshkruar në skedulin 1, ose siç mund ta kërkojë konteksti, çdo pjesë të projektit;
aa) “Vend i projektit” nënkupton vendin ku ndodhet projekti;
bb) “Asete publike” nënkupton, për huamarrësit shtetërorë dhe qeveritarë, asetet e huamarrësit ose çdo nënndarjeje politike ose administrative të saj ose të çdo subjekti të zotëruar ose të kontrolluar, ose që funksionon për llogari ose përfitim të huamarrësit ose çdo nënndarje të tillë, duke përfshirë floririn dhe asetet e tjera të këmbimit të huaj valutor të mbajtur nga çdo institucion që përmbush funksionet e një banke qendrore ose fondi të stabilizimit të këmbimit valutor ose funksione të ngjashme, për huamarrësin;
cc) “Skedul” nënkupton një skedul në marrëveshjen e huas;
dd) “Tarifë shërbimi” nënkupton, në lidhje me hua të caktuara, një tarifë në normën e përcaktuar në marrëveshjen e huas, e cila do të paguhet nga huamarrësi në lidhje me shumën e principalit të huas të tërhequr dhe të papaguar. Qëllimi i tarifës së shërbimit është përmbushja e shpenzimeve të OFID-it në administrimin e huas; dhe
ee) “Taksat” përfshin taksat, detyrimet, tarifat dhe tatimet e çdo natyre, qoftë në fuqi në datën e marrëveshjes ose të vendosur më pas.
2.02 Interpretimi
Në çdo Marrëveshje huaje, nëse konteksti nuk e kërkon ndryshe:
a) Titujt e neneve, seksioneve, skeduleve dhe tabelës së lëndës përfshihen në marrëveshjen e huas dhe në kushtet e përgjithshme vetëm për referencë dhe nuk merren në konsideratë në interpretimin e marrëveshjes së huas ose kushteve të përgjithshme. 
b) Fjalët që tregojnë numrin njëjës përfshijnë shumësin dhe anasjelltas;
c) Një referencë ndaj një pale është një referencë ndaj një pale të marrëveshjes së huas; dhe një referencë ndaj një neni ose seksioni në marrëveshjen e huas është një referencë ndaj atij neni ose seksioni në marrëveshjen e huas; dhe një referencë ndaj një neni ose seksioni në kushtet e përgjithshme është një referencë ndaj atij neni ose seksioni në këto kushte të përgjithshme; dhe
d) Një referencë ndaj një dokumenti përfshin një ndryshim ose shtesë, ose zëvendësim të atij dokumenti por pa marrë parasysh asnjë ndryshim, shtesë ose zëvendësim të bërë në shkelje të Marrëveshjes përkatëse të huas. 

Neni 3
Hyrja në fuqi

3.01 Data e hyrjes në fuqi
Pasi huamarrësi të ketë përmbushur kushtet e hyrjes në fuqi të përcaktuara në marrëveshjen e huas, të pranueshme për menaxhimin e OFID-it, marrëveshja e huas do të hyjë në fuqi dhe efekt të plotë në një datë të përcaktuar që do të komunikohet nga menaxhimi i OFID-it për huamarrësin. Data e përcaktuar në këtë mënyrë do të jetë data e hyrjes në fuqi të marrëveshjes së huas. 

Neni 4
Marrëveshjet dhe përjashtimet

4.01 Prioriteti i huas dhe barrët
Huamarrësi merr përsipër të garantojë se asnjë borxh tjetër i jashtëm nuk ka prioritet mbi huan, në lidhje me alokimin, realizimin ose shpërndarjen e këmbimit të huaj valutor të mbajtur nën kontroll ose për përfitim të huamarrësit. Për këtë qëllim, nëse krijohet ndonjë barrë për asetet publike si garanci për ndonjë borxh të jashtëm që do të rezultojë ose mund të rezultonte në prioritet për përfitim të kreditorit të borxhit të jashtëm në alokimin, realizimin ose shpërndarjen e këmbimit të huaj valuator, barra, ipso facto, dhe pa kosto për OFID-in, siguron në mënyrë të njëjtë dhe proporcionale principalin, interesin, tarifat e shërbimit dhe tarifat fillestare dhe/ose tarifat e detyrimit financiar mbi huan dhe huamarrësi, në krijimin ose lejimin e krijimit të kësaj barre, do të parashikojë shprehimisht për këtë qëllim, megjithatë, me kusht që nëse për çdo arsye tjetër ligjore ose kushtetuese, ajo dispozitë nuk mund të bëhet në lidhje me ndonjë barrë të krijuar mbi asetet publike specifike, huamarrësi, menjëherë dhe pa kosto për OFID-in do të sigurojë principalin, interesin, tarifat e shërbimit dhe tarifat fillestare dhe/ose të detyrimit financiar mbi huanë, nga një barrë e barazvlefshme për asetet e tjera publike, të pranueshme për OFID-in.
4.02 Barrët e përjashtuara
Sipërmarrja e huamarrësit e përshkruar në seksionin 4.01 nuk zbatohet për:
a) Asnjë barrë të krijuar mbi pronën, në kohën e blerjes së saj, vetëm si garanci për pagesën e çmimit të blerjes së asaj prone ose si garanci për pagesën e borxhit të shkaktuar për qëllimin e financimit të blerjes së asaj prone; dhe
b) Çdo barrë që lind në kursin e zakonshëm të transaksioneve bankare dhe që siguron një borxh që maturohet jo më shumë se një vit pas datës së tij.
4.03 Të ardhurat e dhëna hua të huas
Kur bihen dakord që të ardhurat e huas t’i vihen në dispozicion një agjencie zbatuese, huamarrësi merr përsipër ndaj OFID-it t’i japë hua të ardhurat e huas asaj agjencie zbatuese për grandin ose mbi çdo bazë tjetër dhe në përputhje me ato kushte dhe afate që mund të jenë të pranueshme për menaxhimin e OFID-it.
4.04 Mashtrimi dhe korrupsioni
Huamarrësi merr përsipër në mënyrë të parevokueshme dhe të pakushtëzuar ndaj OFID-it se huamarrësi do të vërë në funksionim të gjitha masat e nevojshme për të garantuar se as prokurimi i mallrave, as ekzekutimi i ndonjë kontrate nuk do të përfshijë praktika korruptive ose praktika mashtruese. 
4.05 Përjashtimi nga taksat
Të gjitha taksat në vendin e projektit, qoftë në lidhje me ekzekutimin, dorëzimin ose regjistrimin e marrëveshjes së huas ose çdo marrëveshjeje shtesë ndërmjet palëve, do të përballohen nga huamarrësi. Principali, interesi, tarifat e shërbimit dhe tarifat fillestare dhe/ose të detyrimit financiar mbi huan do të paguhen pa zbritje dhe të lira nga çdo lloj takse.
4.06 Konfidencialiteti
Të gjitha dokumentet e OFID-it, të dhënat, korrespondenca dhe materiale të ngjashme konsiderohen konfidenciale nga huamarrësi dhe në veçanti, përjashtohen nga çdo formë e njoftimit në vendin e projektit, nëse nuk bihet dakord ndryshe nga menaxhimi i OFID-it. 
4. 07 Shpronësimi dhe masa të ngjashme
Asetet e OFID-it nuk i nënshtrohen asnjë forme shpronësimi ose shtetëzimi, sekuestrimi, ruajtjeje ose konfiskimi në vendin e projektit.

Neni 5
Tërheqja e të ardhurave të huas

5. 01 Tërheqja për shpenzimet e pranueshme
Pasi Marrëveshja e huas të jetë shpallur në fuqi dhe nëse huamarrësi dhe menaxhimi i OFID-it nuk bien dakord ndryshe, huaja mund të disbursohet herë pas here për të plotësuar shpenzimet e pranueshme, në përputhje të plotë me skedulin 2. 
5.02 Kërkesa për tërheqje
Kërkesat për tërheqjen e të ardhurave të huas përgatiten në përputhje me procedurat e disbursimit. Kur huaja administrohet nga një administrator huaje, kërkesat për tërheqje përgatiten në dy kopje të njësuara me origjinalin, njëra prej të cilave i dorëzohet OFID-it nga përfaqësuesi i autorizuar i huamarrësit; tjetra i dorëzohet administratorit të huas. Çdo kërkesë për tërheqje shoqërohet me ato dokumente dhe prova të tjera të mjaftueshme në formë dhe përmbajtje të pranueshme për Menaxhimin e OFID-it dhe administratorin e huas se huamarrësi ka të drejtë të tërheqë shumën e kërkuar dhe se shuma përbën shpenzimet e pranueshme. 
5.03 Monedha e tërheqjes
Përveç kur menaxhimi i OFID-it bie dakord ndryshe, disbursimet e huas mund të bëhen në monedhat në të cilat janë paguar ose janë të pagueshme shpenzimet e pranueshme. Në rast se do të kërkohet një tërheqje në një monedhë të ndryshme nga monedha e huas, disbursimi do të kryhet mbi bazën e kostos aktuale të monedhës së huas të shkaktuar nga OFID në plotësimin e kërkesës. Menaxhimi i OFID-it do të veprojë në blerjen e monedhave si agjenti i huamarrësit. Disbursimet për shpenzimet e pranueshme në monedhën vendase, nëse ka, bëhen në monedhën e huas sipas normës zyrtare përkatëse të këmbimit, dhe në mungesë të kësaj norme, sipas një norme të arsyeshme që menaxhimi i OFID-it do të vendosë herë pas here.
5.04 Data e fundit e tërheqjes
E drejta e huamarrësit për të tërhequr të ardhurat e huas do të përfundojë në datën e mbylljes ose në atë datë të mëvonshme që do të vendoset nga menaxhimi i OFID-it. Menaxhimi i OFID-it do të informojë menjëherë huamarrësin për këtë datë të mëvonshme. 

Neni 6
Ekzekutimi i projektit

6.01 Standardi i ekzekutimit
a) Huamarrësi:
i) ekzekuton projektin me kujdes dhe efektivitet, dhe në përputhje me praktikat e qëndrueshme administrative, ekonomike, financiare, teknike dhe mjedisore;
ii) vë në dispozicion, menjëherë sipas nevojës, fondet, shërbimet, ambientet, tokën dhe burimet e tjera që kërkohen, përveç huas, për ekzekutimin e projektit; dhe 
c) Kur huamarrësi është një shtet ose qeveri, ai do të garantojë se aktivitetet e departamenteve dhe agjencive të tij në lidhje me ekzekutimin e projektit janë kryer dhe bashkërenduar në përputhje me procedurat dhe politikat e qëndrueshme administrative.
6.02 Siguracioni
Huamarrësi merr përsipër të regjistrojë siguracion të mjaftueshëm për mallrat kundër rreziqeve që lidhen me blerjen, transportimin dhe dorëzimin e tyre në vendin e përdorimit ose instalimit. Në lidhje me këto mallra, çdo dëmshpërblim siguracioni do të jetë i pagueshëm në një monedhë lirisht të përdorshme për të zëvendësuar ose riparuar mallrat. Për më tepër, huamarrësi do të regjistrojë ato siguracione të tjera mbi mallrat që menaxhimi i OFID-it mund të kërkojë në mënyrë të arsyeshme. 
6.03 Prokurimi dhe përdorimi i mallrave
Mallrat do të përdoren vetëm për qëllimet e projektit. Sipas rastit, referenca ndaj kostos së mallrave konsiderohet të përfshijë edhe koston e importimit të këtyre mallrave për vendin e projektit. Përveç kur menaxhimi i OFID-it do të bjerë dakord ndryshe, prokurimi i mallrave do të jetë përgjithësisht në përputhje me udhëzimet e prokurimit ose me ato procedura të tjera që pajtohen thelbësisht me to, të cilat mund të jenë të pranueshme për menaxhimin e OFID-it, duke përfshirë udhëzime ose instrumente të tjera me efekte të ngjashme të lëshuara nga administratori i huas. 
6.04 Dokumentet e projektit
Huamarrësi i jep OFID-it dhe administratorit të huas, menjëherë pas përgatitjes së tyre, planet, specifikimet, dokumentet e kontratës dhe skedulet e ndërtimit dhe prokurimit për projektin dhe çdo ndryshim material ose shtesa të tyre, në ato hollësira që menaxhimi i OFID-it dhe administratori i huas do të kërkojnë në mënyrë të arsyeshme. 
6.05 Të dhënat e projektit, informacioni dhe inspektimi
Huamarrësi:
a) Mban të dhëna dhe procedura të mjaftueshme për të regjistruar dhe monitoruar progresin e projektit (duke përfshirë koston e tij dhe përfitimet që do të rrjedhin i), për të identifikuar mallrat dhe për të njoftuar në lidhje me përdorimin e tyre në projekt;
b) Ruan të dhëna të mjaftueshme për të reflektuar, në përputhje me praktikat e kontabilitetit të mbajtura në mënyrë të qëndrueshme, operacionet, burimet dhe shfrytëzimin e shpenzimeve të pranueshme, dhe kur huamarrësi është një shtet ose qeveri, i departamenteve ose agjencive të huamarrësit, përgjegjëse për zbatimin e projektit, dhe do të vërë këto të dhëna në dispozicion të OFID-it dhe administratorit të huas, sipas kërkesës së çdo pale;
c) I jep mundësinë përfaqësuesve të OFID-it dhe administratorit të huas të vizitojnë ambientet e projektit dhe sheshet e ndërtimit dhe të shqyrtojnë mallrat dhe çdo të dhënë dhe dokument në lidhje me to; 
d) I jep OFID-it dhe administratorit të huas të gjithë këtë informacion, si dhe raporte tremujore dhe raporte të tjera që menaxhimi i OFID dhe administratori i huas do të kërkojnë në mënyrë të arsyeshme, në lidhje me projektin në përgjithësi, zbatimin e tij në përputhje me marrëveshjen e huas dhe prova të shfrytëzimit të të ardhurave të huas për shpenzimet e pranueshme; dhe
e) Menjëherë pas përfundimit të projektit, por në çdo rast jo më vonë se gjashtë (6) muaj pas datës së mbylljes, ose në një datë të mëvonshme që mund të bihet dakord për këtë qëllim pas konsultimit ndërmjet huamarrësit, menaxhimit të OFID-it dhe administratorit të huas, të përgatisë dhe t’i japë OFID-it dhe administratorit të huas:
i) një raport të kësaj fushe veprimi dhe në hollësira që menaxhimi i OFID-it dhe administratori i huas do të kërkojnë në mënyrë të arsyeshme mbi ekzekutimin dhe funksionimin fillestar të projektit, kostot dhe fitimet e tij që rrjedhin dhe që do të rrjedhin, përmbushja nga huamarrësi dhe OFID i detyrimeve të tyre përkatëse sipas marrëveshjes së huas dhe realizimi i qëllimeve të huas; dhe
ii) një plan të projektuar për të garantuar qëndrueshmërinë e arritjeve të projektit.
6.06 Kërkesa për agjencinë zbatuese
Kur huamarrësi është shtet ose qeveri, të gjitha referencat ndaj huamarrësit në nenin 6, interpretohen mutatis mutandis sikur përfshijnë referenca ndaj agjencisë zbatuese.

Neni 7
Administratori i huas

7.01 Privilegjet e administratorit të huas
Kur një hua administrohet nga një administrator huaje, huamarrësi, përveç përmbushjes së detyrimeve të tij ndaj këtij administratori huaje, siç parashikohet në seksionet 5.02, 6.04 dhe seksioneve 6.05 (b), (c), (d) dhe (e):
a) Bashkëpunon plotësisht me këtë administrator huaje për të garantuar përmbushjen e qëllimeve të huas;
b) Shkëmben mendime me menaxhimin e OFID-it dhe administratorin e huas në lidhje me progresin e projektit dhe arritjen e qëllimeve të huas; dhe 
c) Informon menjëherë menaxhimin e OFID-it dhe administratorin e huas në lidhje me çdo gjendje që ndërhyn ose rrezikon të ndërhyjë në progresin e projektit ose përmbushjen nga huamarrrësi të detyrimeve të tij sipas marrëveshjes së huas.
7.02 Konsultimi
Huamarrësi do të konsultohet me OFID-in përpara se të bjerë dakord me administratorin e huas për ndryshimet në këtë gjendje në lidhje me ekzekutimin ose administrimin e projektit. Asnjë ndryshim i tillë nuk do të konsiderohet të jetë përfshirë në marrëveshjen e huas, pa pëlqimin paraprak me shkrim të menaxhimit të OFID-it.
7.03 Përfshirja e kushteve të administratorit të huas në marrëveshjen e huas
Pavarësisht nga ndonjë element në nenin 7 për të kundërtën, huamarrësi, në masën që është e përputhshme me marrëveshjen e huas, përballë OFID-it, u përmbahet të gjitha këtyre kushteve të lidhura me ekzekutimin dhe administrimin e projektit që huamarrësi pranon në marrëveshjen e tij të huas të nënshkruar ose që do të nënshkruhet me administratorin e huas për financimin e pjesshëm të projektit; ndërsa referencat ndaj administratorit të huas në këtë marrëveshje konsiderohen për qëllime të këtij seksioni të jenë referenca ndaj OFID-it.

Neni 8
Përshpejtimi i maturitetit, pezullimi, anulimi

8.01 Përshpejtimi i huas
Nëse ndonjë prej rasteve të përcaktuara në këtë seksion do të ndodhë, ose sipas rastit, konstatohet ndodhja e një veprimi të paligjshëm në lidhje me prokurimin e mallrave ose ekzekutimin e një kontrate, atëherë, në çdo kohë të mëtejshme gjatë vazhdimit të asaj ngjarjeje, ose sipas rastit, menjëherë pas konstatimit të tij, OFID me anë të një njoftimi ndaj huamarrësit, mund të shpallë principalin e huas në të atë kohë të papaguar, si menjëherë të kërkueshëm dhe të pagueshëm, së bashku me interesin, tarifat e shërbimit dhe tarifat fillestare dhe/ose të detyrimeve financiare mbi to, dhe në këtë rast, principali, së bashku me interesin dhe të gjitha tarifat dhe detyrimet, do të bëhet menjëherë i kërkueshëm dhe i pagueshëm:
a) Një mospërmbushje detyrimesh do të ndodhë dhe vazhdojë për një periudhë prej tridhjetë (30) ditësh në pagimin e çdo kësti të principalit, interesit, tarifave të shërbimit dhe tarifave fillestare dhe/ose të detyrimit financiar, sipas marrëveshjes së huas ose sipas çdo marrëveshjeje tjetër në bazë të të cilës huamarrësi ka marrë ose do të ketë marrë një hua nga OFID;
b) Një mospërmbushje detyrimesh do të ndodhë në përmbushjen e çdo detyrimi nga ana e huamarrësit sipas marrëveshjes së huas, i ndryshëm nga një mospërmbushje e mbuluar sipas paragrafit (a) më lart, dhe kjo mospërmbushje detyrimesh do të vazhdojë për një periudhë prej gjashtëdhjetë (60) ditësh pasi njoftimi për këtë të jetë dhënë nga menaxhimi i OFID-it për huamarrësin; ose
c) Menaxhimi i OFID-it ka konstatuar ndodhjen e praktikave korruptive ose praktikave mashtruese në lidhje me prokurimin e mallrave ose ekzekutimin e ndonjë kontrate.
8.02 Anulimi nga huamarrësi
Me anë të një njoftimi për OFID-in, huamarrësi mund të anulojë çdo shumë të huas që huamarrësi nuk do të ketë tërhequr përpara dhënies së këtij njoftimi. 
8.03 Anulimi dhe pezullimi nga OFID
OFID, me anë të një njoftimi ndaj huamarrësit, mund të pezullojë ose t’i japë fund të drejtës së huamarrësit për të bërë tërheqje nga huaja, nëse:
a) Ndonjë prej rasteve të përcaktuara në seksionin 8.01 do të ndodhë, ose sipas rastit, konstatohet ndodhja e një veprimi të paligjshëm në lidhje me prokurimin e mallrave ose ekzekutimin e kontratës; ose
b) E drejta e huamarrësit për të bërë tërheqje sipas një huaje tjetër për projektin do të jetë pezulluar ose anuluar; ose
c) Do të ketë lindur çdo situatë tjetër e jashtëzakonshme që do ta bënte të pamundur kryerjen në mënyrë të suksesshme të projektit ose që huamarrësi të jetë i aftë të përmbushë detyrimet e tij sipas marrëveshjes së huas.
8.04 Hyrja në fuqi e dispozitave pas pezullimit ose anulimit
Pavarësisht nga përshpejtimi i maturitetit të huas sipas seksionit 8.01 ose anulimit të saj sipas seksionit 8.02, ose anulimit ose pezullimit të saj sipas seksionit 8.03, të gjitha dispozitat e marrëveshjes së huas do të mbeten në fuqi dhe efekt të plotë, përveç rasteve kur bihet dakord ndryshe nga OFID. 
8.05 Kërkesa e anulimit
Nëse nuk bihet dakord ndryshe ndërmjet huamarrësit dhe OFID-it, pas çdo anulimi të ndonjë pjese të huas, disa maturitete të shumës së principalit të huas do të zvogëlohen në të njëjtin nivel që anulimi ka lidhje me shumën e plotë të huas përpara këtij anulimi. 

Neni 9
Prioriteti i marrëveshjes së huas, zbatueshmëria dhe arbitrazhi

9. 01 Prioriteti i marrëveshjes së huas
Marrëveshja e huas dhe të gjitha dokumentet e ekzekutuara në lidhje me të, dhe vlefshmëria, zbatueshmëria dhe interpretimi i tyre, si dhe të gjitha mosmarrëveshjet që lindin sipas çdo dokumenti të tillë, rregullohen nga dispozitat e marrëveshjes së huas dhe parimet e zbatueshme të të drejtës ndërkombëtare.
9.02 Zbatueshmëria
Të drejtat dhe detyrimet e palëve të marrëveshjes së huas janë të vlefshme dhe të zbatueshme në përputhje me kushtet e tyre, pavarësisht çdo dispozite në ligjin e ndonjë shteti për të kundërtën. Asnjë palë e marrëveshjes së huas nuk ka të drejtë për procedim sipas këtij neni për të pohuar pretendimin se ndonjë dispozitë e marrëveshjes së huas është e pavlefshme ose e pazbatueshme për ndonjë arsye. 
9.03 Negociimi/arbitrazhi
Çdo mosmarrëveshje, konflikt ose pretendim që lind nga ose në lidhje me marrëveshjen e huas ose shkelja, përfundimi ose pavlefshmëria e tyre ose që ndryshe lidhen me interpretimin ose zbatimin e marrëveshjes së huas që nuk është zgjidhur nëpërmjet bisedimit, i paraqitet, sipas kërkesës së çdo pale, një gjykate arbitrazhi për vendim detyrues në përputhje me sa më poshtë:
a) Procedimet e arbitrazhit mund të fillohen nga huamarrësi kundër OFID-it ose anasjelltas. Në të gjitha rastet, procedimet e arbitrazhit fillohen me një njoftim të dhënë nga pala ankuese për palën e paditur; 
b) Gjykata e arbitrazhit përbëhet nga tre arbitra që do të caktohen si më poshtë: një nga pala ankuese; një i dytë nga pala e paditur dhe i treti (Gjyqtari i Arbitrazhit) me marrëveshje të dy arbitrave. Nëse brenda tridhjetë (30) ditësh pas njoftimit të fillimit të procedimeve të arbitrazhit, pala e paditur nuk mund të emërojë një arbitër, ky arbitër do të caktohet nga kryetari i Gjykatës Ndërkombëtare të Drejtësisë, me kërkesë të palës që fillon procedimin. Nëse dy arbitrat nuk bien dakord për gjyqtarin e arbitrazhit brenda gjashtëdhjetë (60) ditësh pas datës së caktimit të arbitrit të dytë, ky gjyqtar arbitrazhi do të caktohet nga kryetari i Gjykatës Ndërkombëtare të Drejtësisë;
c) Arbitrazhi zhvillohet në një shtet (që nuk është vendi i projektit ose ndonjë shtet anëtar i OFID-it) që është palë e Konventës së Kombeve të Bashkuara për Njohjen dhe Zbatimin e Vendimeve të Huaja të Arbitrazhit, të bërë në Nju Jork, Shtetet e Bashkuara të Amerikës, më 10 qershor 1958; dhe gjuha angleze do të përdoret në të gjitha procedimet e arbitrazhit;
d) Gjykata e arbitrazhit do të përcaktojë të gjitha çështjet e procedurës dhe çështjet në lidhje me kompetencën e saj;


e) Të gjitha vendimet e gjykatës arrihen me shumicë votash. Vendimi i arbitrazhit që mund të jepet edhe nëse njëra palë mungon, është i formës së prerë dhe detyrues për të dyja palët e procedimit;
f) Dërgimi i çdo njoftimi ose njoftimi i çdo procesi në lidhje me ndonjë procedim sipas këtij neni ose në lidhje me procedimet për zbatimin e një vendimi të dhënë sipas këtij neni, bëhet në adresën e palës përkatëse në përputhje me, dhe i rregulluar nga seksioni 10. 02; dhe
g) Gjykata e arbitrazhit vendos nëse kostoja e arbitrazhit do të përballohet nga njëra ose të dyja palët e procedimit.

Neni 10
Të ndryshme

10.01 Pamundësia për ushtrimin e të drejtave
Asnjë vonesë nga OFID në ushtrimin ose mosveprimin për të ushtruar ndonjë të drejtë sipas marrëveshjes së huas pas ndonjë mosplotësimi detyrimesh, nuk cenon këtë të drejtë ose nuk interpretohet si heqje dorë prej saj; as veprimi nga OFID në lidhje me mospërmbushje detyrimesh, nuk cenon ose dëmton të drejtat e OFID-it në lidhje me ndonjë mospërmbushje tjetër ose të mëtejshme detyrimesh.
10. 02 Njoftimet dhe kërkesat
Çdo njoftim ose kërkesë e kërkuar ose e lejuar të jepet ose bëhet sipas marrëveshjes së huas do të jetë me shkrim. Ky njoftim ose kjo kërkesë do të konsiderohet të jetë dhënë ose bërë sipas rregullave, kur t’i jetë dërguar dorazi, me postë ose telefaks palës të cilës kërkohet t’i jepet ose bëhet, në adresën e palës së përcaktuar në marrëveshjen e huas ose në çdo adresë tjetër që pala do t’i ketë përcaktuar me shkrim palës që jep njoftimin ose që bën kërkesën. 
10.03 Autoriteti për marrjen e masave
Çdo masë e kërkuar ose e lejuar të merret dhe çdo dokument i kërkuar ose i lejuar të ekzekutohet sipas marrëveshjes së huas në emër të huamarrësit, do të merret ose ekzekutohet nga përfaqësuesi i autorizuar i huamarrësit ose çdo person tjetër i autorizuar me shkrim nga ky përfaqësues i autorizuar.
10. 04 Amendimi
Çdo amendim i marrëveshjes së huas mund të propozohet nga çdo palë dhe bihet dakord në emër të huamarrësit, me instrument me shkrim të ekzekutuar nga përfaqësuesi i autorizuar i huamarrësit ose në çdo mënyrë tjetër që menaxhimi i OFID-it mund të përcaktojë; me kusht që sipas mendimit të këtij përfaqësuesi, ndryshimi të jetë i arsyeshëm sipas rrethanave dhe të mos rrisë ndjeshëm detyrimet e huamarrësit sipas marrëveshjes së huas.
10. 05 Gjuha angleze
Çdo dokument i dorëzuar sipas marrëveshjes së huas është në gjuhën angleze. Dokumentet në çdo gjuhë tjetër shoqërohen me një përkthim të tyre në gjuhën angleze, të vërtetuar si një përkthim i miratuar dhe ky përkthim i miratuar është përfundimtar.
10. 06 Përfundimi me pagesën e plotë
Kur e tërë shuma e principalit të huas së tërhequr, interesi që do të ishte shtuar, tarifat e shërbimit dhe tarifat fillestare dhe/ose të detyrimit financiar të pagueshme mbi to, do të jenë paguar plotësisht dhe marrë në llogarinë e OFID-it, marrëveshja e huas dhe të gjitha detyrimet e palëve sipas kësaj marrëveshjeje, do të përfundojnë menjëherë. 

PËR RATIFIKIMIN E MARRËVESHJES SË HUAS NDËRMJET REPUBLIKËS SË SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM (IBRD) PËR FINANCIMIN SHTESË TË PROJEKTIT “SIGURIA E DIGAVE”
 
Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1
 
Ratifikohet marrëveshja e huas ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim (IBRD) për financimin shtesë të projektit “Siguria e digave”.
 
Neni 2
 
Ky ligj hyn në fuqi 15 ditë pas botimit në Fletoren Zyrtare.

Miratuar në datën 12.4.2012

Shpallur me dekretin nr. 7411 datë 23.4.2012 të Presidentit të Republikës së Shqipërisë, Bamir Topi

Numri i huas____

Komuniteti i energjisë i programit të Europës juglindore

Marrëveshje huaje
(Financim shtesë për projektin e sigurisë së digave) ndërmjet Shqipërisë dhe Bankës Ndërkombëtare për rindërtim dhe zhvillim
Datë______, 201_____

Marrëveshje e datës ________, 201______ ndërmjet Shqipërisë (huamarrësi) dhe Bankës Ndërkombëtare për Rindërtim dhe Zhvillim (banka) për qëllimin e sigurimit të financimit shtesë për projektin fillestar (siç përcaktohet në shtojcën e kësaj marrëveshjeje). Me anë të kësaj marrëveshjeje, huamarrësi dhe banka bie dakord si më poshtë:

Neni 1
Kushtet e përgjithshme, përkufizimet

1.01 Kushtet e përgjithshme (siç përcaktohet në shtojcën e kësaj marrëveshjeje) përbëjnë pjesë integrale të kësaj marrëveshjeje.
1.02. Nëse konteksti nuk e kërkon ndryshe, termat me germa kapitale të përdorura në këtë marrëveshje kanë kuptimet e dhëna atyre në kushtet e përgjithshme ose në shtojcën e kësaj marrëveshjeje.

Neni 2
Huaja

2.01 Banka bie dakord t’i japë huamarrësit hua, në bazë të kushteve dhe afateve të përcaktuara ose të përmendura në këtë marrëveshje, shumën prej pesëmbëdhjetë milionë e pesëqind mijë eurosh (€15,500,000), siç  kjo shumë mund të konvertohet herë pas here nëpërmjet një këmbimi të monedhës, në përputhje me dispozitat e seksionit 2.07 të kësaj marrëveshjeje (huaja), për të ndihmuar për financimin e projektit të përshkruar në skedulin 1 të kësaj marrëveshjeje (projekti).
2.02 Huamarrësi mund të tërheqë të ardhurat e huas në përputhje me seksionin IV të skedulit 2 të kësaj marrëveshjeje.
2.03 Tarifa fillestare e pagueshme nga huamarrësi është e barabartë me një të katërtën e një për qind (0.25%) të shumës së huas.
2.04 Interesi i pagueshëm nga huamarrësi për çdo periudhë interesi është në një normë të barabartë me normën referuese për monedhën e huas, plus marzhin e ndryshueshëm; me kusht që pas një konvertimi të të gjithë ose një pjese të shumës së principalit të huas, interesi i pagueshëm nga huamarrësi gjatë periudhës së konvertimit për këtë shumë, do të përcaktohet në përputhje me dispozitat përkatëse të nenit 4 të kushteve të përgjithshme. Pavarësisht nga sa më sipër, nëse ndonjë shumë e balancës së tërhequr të huas mbetet e papaguar kur kërkohet dhe ky mospagim vazhdon për një periudhë prej tridhjetë ditësh, interesi i pagueshëm nga huamarrësi do të llogaritet siç parashikohet në seksionin 3.02 (e) të kushteve të përgjithshme.
2.05 Datat e pagesës janë 15 maj dhe 15 nëntor të çdo viti.
2.06 Shuma e principalit të huas shlyhet në përputhje me skedulin e amortizimit në skedulin 3 të kësaj marrëveshjeje.
2.07 a) Huamarrësi mund të kërkojë në çdo kohë ndonjë prej konvertimeve të mëposhtme të kushteve të huas, me qëllim lehtësimin e menaxhimit të duhur të borxhit: i) një ndryshim të monedhës së huas të të gjithë ose një pjese të shumës së principalit të huas, të tërhequr ose të patërhequr, në një monedhë të aprovuar; dhe ii) një ndryshim të bazës së normës së interesit të zbatueshme për të gjithë ose një pjesë të shumës së principalit të huas të tërhequr dhe të papaguar nga një normë e ndryshueshme në një normë të fiksuar, ose anasjelltas ose nga një normë e ndryshueshme e bazuar në një marzh të ndryshueshëm në një normë të ndryshueshme të bazuar në një marzh të fiksuar.
b) Çdo konvertim i kërkuar sipas paragrafit (a) të këtij seksioni që pranohet nga banka, konsiderohet “konvertim”, siç përcaktohet në kushtet e përgjithshme dhe kryhet në përputhje me dispozitat e nenit 4 të kushteve të përgjithshme dhe udhëzimet e konvertimit.

Neni 3
Projekti

3.01 Huamarrësi deklaron angazhimin e tij për objektivat e projektit dhe programit. Për këtë qëllim, huamarrësi realizon projektin nëpërmjet njësisë zbatuese të projektit në përputhje me dispozitat e nenit 5 të kushteve të përgjithshme dhe marrëveshjen e projektit.
3.02 Pa u kufizuar në dispozitat e seksionit 3.01 të kësaj marrëveshjeje dhe përveç kur huamarrësi dhe Banka bien dakord ndryshe, huamarrësi garanton se projekti kryhet në përputhje me dispozitat e skedulit 2 të kësaj marrëveshjeje.
Neni 4
Mjetet ligjore të bankës

4.01 Rasti shtesë i pezullimit përfshin rastin kur legjislacioni i njësisë zbatuese të projektit është ndryshuar, pezulluar, shfuqizuar, tërhequr ose hequr dorë në një mënyrë që ndikon negativisht dhe materialisht tek aftësia e njësisë zbatuese të projektit për përmbushjen e detyrimeve të saj sipas marrëveshjes së projektit.
4.02 Afati i bashkëfinancimit për hyrjen në fuqi të marrëveshjes së bashkëfinancimit të BERZH-it, i përcaktuar në paragrafin 6 (a) të shtojcës së kësaj marrëveshjeje, është data 1 korrik 2012.

Neni 5
Hyrja në fuqi; përfundimi

5.01 Kushti shtesë për hyrjen në fuqi përfshi rastin kur marrëveshja e nënhuas është nënshkruar në emër të huamarrësit dhe njësisë për zbatimin e projektit.
5.02 Çështjet ligjore shtesë përfshijnë rastin kur marrëveshja e nënhuas është autorizuar ose ratifikuar sipas rregullave nga huamarrësi dhe nga njësia për zbatimin e projektit dhe është ligjërisht detyruese për huamarrësin dhe njësinë e zbatimit të projektit, në përputhje me kushtet e saj.
5.03 Afati për hyrjen në fuqi është data që bie nëntëdhjetë (90) ditë pas datës së nënshkrimit të kësaj marrëveshjeje.

Neni 6
Përfaqësuesit; adresat

6.01 Përfaqësuesi i huamarrësit është Ministri i Financave.
6.02 Adresa e huamarrësit është:
Ministria e Financave
Nr. 4 Bulevardi “Dëshmorët e kombit”
Tiranë, Shqipëri
Faks: 355-4222-8494

6.03 Adresa e Bankës është:
International Bank of Reconstruction and Development
1818 H Street, N.W.
Washington, D.C. 20433
United States of America


Adresa kabllore:		Teleks:			Faks:
INTBAFRAD			248423 (MCI) ose	1-202-477-6391
Washington, D.C.		64145 (MCI)

Rënë dakord në ______, _________në ditën dhe vitin e shkruar fillimisht më sipër.





SHQIPËRIA 
Nga 
Përfaqësuesi i autorizuar 

BANKA NDËRKOMBËTARE PËR
RINDËRTIM DHE ZHVILLIM
Nga 
Përfaqësuesi i autorizuar

Skeduli I
Përshkrimi i projektit

Objektivat e projektit janë: i) të kontribuojë në mbrojtjen e digave hidroelektrike të kaskadave të lumit Drin dhe Mat në territorin e huamarrësit; dhe ii) të përmirësojë efektivitetin operacional të digave të lartpërmendura hidroelektrike dhe të përmirësojë qëndrueshmërinë e furnizimit me energji në tregun rajonal.
Projekti përfshin fazën e pestë të programit dhe përbëhet nga projekti fillestar.

Skeduli 2
Realizimi i projektit

Seksioni I
Masat zbatuese

A. MARRËVESHJA E NËNHUAS
1. Për të lehtësuar realizimin e projektit, huamarrësi do të verë në dispozicion të njësisë së zbatimit të projektit të ardhurat e huas, sipas një marrëveshjeje nënhuaje ndërmjet huamarrësit dhe njësisë së zbatimit të projektit, në bazë të kushteve dhe afateve të aprovuara nga banka (marrëveshja e nënhuas).
2. Huamarrësi ushtron të drejtat e tij sipas marrëveshjes së nënhuas, me qëllim që të mbrojë interesat e huamarrësit dhe bankës dhe të përmbushë qëllimet e huas. Përveç kur banka bie dakord ndryshe, huamarrësi nuk transferon, ndryshon, shfuqizon ose heq dorë nga marrëveshja e nënhuas ose ndonjë prej dispozitave të saj.
B. ANTIKORRUPSIONI
Huamarrësi garanton se projekti është realizuar në përputhje me dispozitat e udhëzimeve antikorrupsion.

Seksioni II
Raporti i monitorimit të projektit dhe vlerësimi

A. RAPORTET E PROJEKTIT
1. Huamarrësi monitoron dhe vlerëson dhe merr masa që NJZP të monitorojë dhe të vlerësojë ecurinë e projektit dhe përgatit raportet e projektit në përputhje me dispozitat e seksioni 5.08 të kushteve të përgjithshme dhe mbi bazën e treguesve të rënë dakord me bankën. Çdo raport projekti mbulon periudhën e një semestri kalendarik dhe i jepet bankës jo më vonë se dy (2) pas përfundimit të periudhës së mbuluar nga ky raport.


2. Për qëllime të seksionit 5.08 (c) të kushteve të përgjithshme, raporti mbi realizimin e projektit dhe plani përkatës i kërkuar sipas këtij seksioni do t’i jepet bankës jo më vonë se gjashtë muaj para datës së përfundimit.
B. MENAXHIMI FINANCIAR, RAPORTET FINANCIARE DHE AUDITET
1. Huamarrësi merr masa që NJZP të administrojë një sistem të menaxhimit financiar në përputhje me dispozitat e seksionit 5.09 të kushteve të përgjithshme.
2. Pa u kufizuar në dispozitat e pjesës A të këtij seksioni, huamarrësi merr masa që NJZP të përgatisë dhe t’i japë bankës jo më vonë se dyzet e pesë (45) ditë pas përfundimit të çdo semestri kalendarik, raporte të përkohshme financiare të paaudituara për projektin që mbulojnë semestrin, në formë dhe përmbajtje të pranueshme për bankën.
3. Huamarrësi merr masa që NJZP të sigurojë auditimin e pasqyrave financiare, në përputhje me dispozitat e seksionit 5.09 (b) të kushteve të përgjithshme. Çdo audit i pasqyrave financiare mbulon periudhën e një viti fiskal të huamarrësi. Pasqyrat e audituara financiare për çdo periudhë të tillë i jepen bankës jo më vonë se gjashtë (6) muaj pas përfundimit të kësaj periudhe.

Seksioni III
Prokurimi

A. TË PËRGJITHSHME
1. Mallrat dhe punimet. Të gjitha mallrat dhe punimet e kërkuara për projektin që duhet të financohen nga të ardhurat e huas, prokurohen në përputhje me kërkesat e përcaktuara ose të përmendura në seksionin I të udhëzimeve të prokurimit dhe dispozitat e këtij seksioni.
2. Shërbimet e konsulentëve. Të gjitha shërbimet e konsulentëve të kërkuara për projektin dhe që duhet të financohen nga të ardhurat e huas, prokurohen në përputhje me kërkesat e përcaktuara ose të përmendura në seksionet I dhe IV të udhëzimeve të konsulentëve dhe dispozitat e këtij seksioni.
3. Përkufizimet. Termat me germa kapitale të përdorur më poshtë në këtë seksion për të përshkruar metoda të veçanta prokurimi ose metoda rishikimi nga banka, të kontratave të caktuara, i referohen metodës përkatëse të përshkruar në seksionet II dhe III të udhëzimeve të prokurimit ose sipas rastit, seksioneve II, III, IV dhe V të udhëzimeve të konsulentëve.
B. METODA TË VEÇANTA TË PROKURIMIT TË MALLRAVE DHE PUNIMEVE
1. Ofertimi konkurrues ndërkombëtar. Përveç kur parashikohet ndryshe në paragrafin 2 më poshtë, mallrat dhe punimet prokurohen sipas kontratave të dhëna mbi bazën e ofertimit konkurrues ndërkombëtar.
2. Metoda të tjera të prokurimit të mallrave dhe punimeve. Tabela e mëposhtme përcakton metodat e prokurimit, përveç ofertimit konkurrues ndërkombëtar, që mund të përdoren për mallrat dhe punimet. Plani i prokurimit përcakton rrethanat sipas të cilave mund të përdoren këto metoda:

	Metoda e prokurimit

	a) Blerje



C. METODA TË VEÇANTA TË PROKURIMIT TË SHËRBIMEVE TË KONSULENTËVE
1. Përzgjedhja e bazuar në cilësi dhe kosto. Përveç kur parashikohet ndryshe në paragrafin 2 më poshtë, shërbimet e konsulentëve prokurohen sipas kontratave të dhëna mbi bazën e përzgjedhjes të bazuar në cilësi dhe kosto.
2. Metoda të tjera të prokurimit të shërbimeve të konsulentëve. Tabela e mëposhtme përcakton metodat e prokurimit, përveç përzgjedhjes të bazuar në cilësi dhe kosto, që mund të përdoren për shërbimet e konsulentëve. Plani i prokurimit përcakton rrethanat sipas të cilave mund të përdoren këto metoda.
	Metoda e prokurimit

	a) Përzgjedhja e bazuar në cilësi

	b) Përzgjedhja e kostos më të ulët

	c) Përzgjedhja e burimit të vetëm të firmave konsulente

	d) Përzgjedhja e bazuar në kualifikimet e konsulentëve

	e) Procedurat e përcaktuara në paragrafët 5.2 dhe 5.3 të udhëzimeve të konsulentëve për përzgjedhjen e konsulentëve individualë



D. RISHIKIMI NGA BANKA I VENDIMEVE TË PROKURIMIT
Të gjitha kontratat u nënshtrohen rishikimit paraprak të bankës.

Seksioni IV
Tërheqja e të ardhurave të huas

A. TË PËRGJITHSHME
1. Huamarrësi mund të tërheqë të ardhurat e huas në përputhje me dispozitat e nenit 2 të kushteve të përgjithshme, këtë seksion dhe udhëzimet shtesë që banka përcakton me njoftim për huamarrësin (duke përfshirë “Udhëzimet e disbursimit të Bankës Botërore për projektet” të muajit maj 2006, të cilat rishikohen herë pas here nga Banka dhe që bëhen të zbatueshme për këtë marrëveshje sipas këtyre udhëzimeve), për financimin e shpenzimeve të pranueshme, të përcaktuara në tabelën në paragrafin 2 më poshtë.
2. Tabela e mëposhtme përcakton kategoritë e shpenzimeve të pranueshme që mund të financohen nga të ardhurat e huas (kategoria), alokimin e shumave të huas për secilën kategori dhe përqindjen e shpenzimeve që duhet të financohen për shpenzimet e pranueshme në çdo kategori. Taksat nuk janë të pranueshme për financimin e të ardhurave të huas.

	Kategoria
	Shuma e huas së alokuar (shprehur në euro)
	Përqindja e shpenzimeve që duhet të financohen

	1) Mallrat dhe punimet 
	15,000,000
	100%

	2) Shërbimet e konsulentëve për zhvillimin hidroenergjetik dhe menaxhimin e ujit për pjesët 2.1 dhe 2.4 të projektit
	0
	100%

	3) Tarifa fillestare
	38,750
	Shuma e pagueshme sipas Seksionit 2.03 të kësaj marrëveshjeje, në përputhje me seksionin 2.07 (b) të kushteve të përgjithshme

	4) Të paalokuara
	461,250
	

	Shuma totale
	15,500,000
	



Për qëllime të këtij skeduli, termi “shërbimet e konsulentëve për zhvillimin hidroenergjetik dhe menaxhimin e ujit” nënkupton shpenzimet për shërbimet e konsulentëve për studimet, studimet e fizibilitetit, planprojektin dhe mbikëqyrjen e ndërtimit.

B. KUSHTET E TËRHEQJES; PERIUDHA E TËRHEQJES
1. Pavarësisht nga dispozitat e pjesës A të këtij seksioni, nuk do të bëhet asnjë tërheqje për pagesat e kryera përpara datës së kësaj marrëveshjeje.
2. Data e përfundimit është 30 dhjetor 2016.
Skeduli 3
Skeduli i amortizimit

1. Tabela e mëposhtme përcakton datat e pagesës së principalit të huas dhe përqindjen e shumës totale të principalit, të pagueshme në çdo datë të pagesës së principalit (pjesa e këstit). Nëse të ardhurat e huas janë tërhequr plotësisht deri në datën e parë të pagesës së principalit, shuma e principalit të huas e shlyeshme nga huamarrësi në çdo datë të pagesës së principalit, do të përcaktohet nga Banka duke shumëzuar: a) balancën e tërhequr të huas deri në datën e parë të pagesës së principalit; me b) pjesën e këstit për çdo datë të pagesës së principalit; kjo shumë e shlyeshme duhet të përshtatet, sipas nevojës, për të zbritur çdo shumë të përmendur në paragrafin 4 të këtij skeduli, për të cilin zbatohet një këmbim valutor.

	Data e pagesës së principalit
	Pjesa e këstit
(shprehur në përqindje)

	Çdo 15 maj dhe 15 nëntor
Duke filluar nga data 15 maj 2018 deri në 15 nëntor 2028
	4.35%

	Më 15 maj 2029
	4.30%

	
	



2. Nëse të ardhurat e huas nuk janë tërhequr plotësisht deri në datën e parë të pagimit të principalit, shuma e principalit të huas së shlyeshme nga huamarrësi në çdo datë të pagimit të principalit, do të përcaktohet si më poshtë:
a) Në masën që të ardhurat e huas janë tërhequr deri në datën e parë të pagesës së principalit, huamarrësi do të shlyejë balancën e tërhequr të huas deri në këtë datë, në përputhje me paragrafin 1 të këtij skeduli.
b) Çdo shumë e tërhequr pas datës së parë të pagesës së interesit, shlyhet në çdo datë të pagesës së principalit që bie pas datës së kësaj tërheqjeje në shumat e përcaktuara nga banka, duke shumëzuar shumën e çdo tërheqjeje të tillë me një fraksion, numëruesi i të cilit është pjesa fillestare e këstit të përcaktuar në tabelën, në paragrafin 1 të këtij skeduli për datën e lartpërmendur të pagesës së principalit (pjesa e këstit fillestar) dhe emërtuesi i të cilit është shuma e të gjitha pjesëve të mbetura të këstit fillestar për datat e pagesës së principalit që bien në ose pas kësaj date, ato shuma të shlyeshme duhet të përshtaten, sipas nevojës, për të zbritur shumat e përmendura në paragrafin 4 të këtij skeduli për të cilin zbatohet këmbimi i monedhës.
3. a) Shumat e huas së tërhequr brenda dy muajve kalendarike përpara çdo date të pagesës së principalit, për qëllime vetëm të llogaritjes së shumave të principalit, të pagueshme në çdo datë të pagesës së principalit, do të trajtohen si të tërhequra dhe të papaguara në datën e dytë të pagesës së principalit, pas datës së tërheqjes dhe do të jenë të shlyeshme në çdo datë të pagesës së principalit që fillon me datën e dytë të pagesës së principalit pas datës së tërheqjes;
b) Pavarësisht nga dispozitat e nënparagrafit (a) të këtij paragrafi, nëse në çdo kohë banka miraton një sistem faturimi në datën e kërkueshme sipas të cilit lëshohen fatura në ose pas datës përkatëse të pagimit të principalit, dispozitat e këtij nënparagrafi nuk zbatohen më për tërheqjet e bëra pas miratimit të këtij sistemi faturimi.
4. Pavarësisht nga dispozitat e paragrafëve 1 dhe 2 të këtij skeduli, pas një këmbimi të monedhës të të gjithë ose një pjesë të balancës së tërhequr të huas për një valutë të aprovuar, shuma e konvertuar në monedhën e aprovuar që është e shlyeshme në çdo datë të pagimit të shlyerjes që zhvillohet gjatë periudhës së konvertimit, përcaktohet nga banka duke shumëzuar këtë shumë në monedhën e saj të kuotimit menjëherë përpara konvertimit ose me: i) normën e këmbimit që reflekton shumat e principalit në monedhën e aprovuar, të pagueshme nga banka sipas transaksionit mbi sigurimin e investimeve në lidhje me konvertimin; ose ii) nëse banka përcakton në përputhje me udhëzimet e konvertimit, komponentin e normës së këmbimit të normës për shlyerjen e interesit.
5. Nëse balanca e huas së tërhequr është shprehur në më shumë se një monedhë huaje, dispozitat e këtij skeduli zbatohen veçmas për shumën e shprehur në çdo monedhë huaje, në mënyrë që të planifikohet një skedul i veçantë amortizimi për çdo hua të tillë.


Shtojcë

Seksioni I
Përkufizimet

1. “Komiteti shqiptar i digave të mëdha” nënkupton komitetin e digave të mëdha të huamarrësit, të krijuar në bazë të ligjit nr. 8681 të datës 11 shkurt 2000 “Mbi mbrojtjen, ndërtimin, shfrytëzimin dhe mirëmbajtjen e digave të mëdha”, të ndryshuar.
2. “Udhëzimet antikorrupsion” nënkupton “udhëzimet për parandalimin dhe luftimin e mashtrimit dhe korrupsionit në projektet e financuara nga huatë e BERZH-it dhe kreditë dhe grandet e SHZHN-së”, të datës 15 tetor 2006 dhe të rishikuar në janar 2011.
3. “Kategori”  nënkupton një kategori të përcaktuar në tabelën në seksionin 4 të skedulit 2 të kësaj marrëveshjeje.
4. “Bashkëfinancues” nënkupton bashkërisht Bankën Europiane për Rindërtim dhe Zhvillim dhe sekretarin e shtetit për çështjet ekonomike të Zvicrës. “Bashkëfinancues” nënkupton individualisht ndonjë prej bashkëfinancuesve.
5. “Bashkëfinancim” nënkupton, për qëllimet e paragrafit 16 të shtojcës së kushteve të përgjithshme, sa më poshtë: a) një shumë prej 12,700,000 eurosh që duhet të ofrohet nga Banka Europiane për rindërtim dhe zhvillim, për të ndihmuar në lidhje me financimin e projektit; dhe b) një shumë të barazvlefshme deri në 10 milionë US$ që duhet të ofrohet nga sekretari i shtetit për çështjet ekonomike të Zvicrës, për të ndihmuar në lidhje me financimin e projektit.
6. “Marrëveshje bashkëfinancimi” nënkupton bashkërisht: a) marrëveshjen e bashkëfinancimit të BERZH-it që duhet të lidhet ndërmjet njësisë për zbatimin e projektit dhe Bankës Europiane për Rindërtim dhe Zhvillim, që parashikon një shumë prej 12,700,000 eurosh, e cila duhet të ofrohet nga Banka Europiane për Rindërtim dhe Zhvillim, për të ndihmuar në lidhje me financimin e projektit; dhe b) Marrëveshjen e bashkëfinancimit SECO të datës 24 maj 2011, të lidhur ndërmjet huamarrësit dhe sekretarit të shtetit për çështjet ekonomike të Zvicrës, që parashikon një shumë të barasvlershme deri në 10 milionë US$ që duhet të ofrohet nga Sekretari i Shtetit për Çështjet Ekonomike të Zvicrës, për të ndihmuar në lidhje me financimin e projektit.
7. “Udhëzimet e konsulentëve” nënkupton “udhëzime: përzgjedhja dhe punësimi i konsulentëve nga huamarrësit e Bankës Botërore”, të publikuara nga banka në maj 2004 dhe të rishikuara në tetor 2006.
8. “Plan institucional i sigurisë së digave” nënkupton planin që duhet të miratohet nga njësia e zbatimit të projektit, i cili trajton çështje të sigurisë së digave në kaskadat e lumit Drin dhe Mat dhe mënyrat për rregullimin e tyre.
9. “Plan i gatishmërisë në raste emergjencash” nënkupton planin që duhet të përgatitet nga njësia e zbatimit të projektit, i pranueshëm për bankën, i cili përcakton rolet e palëve përgjegjëse kur mosfunksionimi i digës  konsiderohet i afërt  ose kur rrjedha e pritshme operacionale rrezikon jetën, pronat ose operacionet ekonomike në rrjedhën e poshtme, të cilat varen nga nivelet e rrjedhës së lumit.
10. “Plan i menaxhimit mjedisor” nënkupton planin e miratuar nga huamarrësi më 15 maj 2008, i pranueshëm për bankën, që përbëhet nga grupi i masave lehtësuese, monitoruese dhe institucionale, të cilat duhet të merren për të eliminuar ndikimet negative mjedisore dhe sociale, për t’i eliminuar ose zvogëluar në nivele të pranueshme, si dhe masat e nevojshme për realizimin e këtyre masave.
11. “Kushtet e përgjithshme” nënkupton “kushtet e përgjithshme të Bankës Ndërkombëtare për Rindërtim dhe Zhvillim, për huatë” të datës 31 korrik 2010.
12. “Marrëveshje fillestare financimi” nënkupton marrëveshjen e financimit për projektin e sigurisë së digave ndërmjet huamarrësit dhe bankës të datës 2 korrik 2008, të ndryshuar, deri dhe duke përfshirë datën e kësaj marrëveshjeje (kredia nr. 4480).
13. “Projekt fillestar” nënkupton projektin e përshkruar në marrëveshjen fillestare të financimit.
14. “Panel ekspertësh” nënkupton panelin me të paktën 3 ekspertë në fusha të ndryshme teknike që lidhen me aspekte të sigurisë së digave të Fierzës, Komanit, Vaut të Dejës, Shkopetit dhe Ulzës, të krijuar në bazë të termave të referencës të pranueshëm për bankën dhe përgjegjës për rishikimin dhe udhëzimin e huamarrësit dhe njësisë për zbatimin e projektit mbi çështje të lidhura me sigurinë e digave dhe aspekte të tjera të rëndësishme të digave, strukturave të tyre përkatëse, zonave të ujëmbledhësve, zonave rreth rezervuarit dhe zonave në rrjedhën e poshtme.
15. “Udhëzimet e prokurimit” “udhëzimet: prokurimi sipas huave të IBRD-së dhe kredive të IDA-së” të publikuara nga banka në muajin maj 2004 dhe të rishikuara në tetor 2006.
16. “Plan prokurimi” nënkupton planin e prokurimit të huamarrësit për projektin, ë datës 19 tetor 2011 dhe të përmendur në paragrafin 1.18 të udhëzimeve të prokurimit dhe paragrafin 1.25 të udhëzimeve të konsulentëve, të cilat përditësohen herë pas here në përputhje me dispozitat e paragrafëve të mësipërm.
17 “Program” nënkupton programin e planifikuar për të mbështetur Komunitetin e Energjisë për Europën Juglindore, të përcaktuar në Traktatin e Komunitetit të Energjisë të datës 23 tetor 2005, nëpërmjet një serie  huash të programit që mund të përshtaten për shtetet anëtare të Bankës në Europën Juglindore.
18. “Njësi për zbatimin e projektit” ose “NJZP” nënkupton Korporatën Energjetike Shqiptare, KESH, një shoqëri e pavarur e krijuar në bazë të legjislacionit të njësisë për zbatimin e projektit.
19. “Legjislacioni i njësisë për zbatimin e projektit” nënkupton ligjin e huamarrësit nr. 7926, datë 20 prill 1995, të ndryshuar.
20. “Njësi për menaxhimin e projektit” nënkupton njësinë e ngarkuar për menaxhimin e zbatimit të projektit, e krijuar pranë njësisë për zbatimin e projektit.
21. “Marrëveshje nënhuaje” nënkupton marrëveshjen e përmendur në seksionin 1.B të skedulit 2 të kësaj marrëveshjeje, sipas së cilës huamarrësi do të vërë të ardhurat e huas në dispozicion të njësisë për zbatimin e projektit.












LIGJ
Nr. 41/2012

PËR AFATET DHE PROCEDURAT E MBYLLJES SË PROCESIT
TË KONTROLLIT FINANCIAR TË PERSONAVE JURIDIKË JOBANKARË QË KANË MARRË HUA NGA PUBLIKU I GJERË

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

Grupi mbikëqyrës, i emëruar dhe që ka funksionuar në përputhje me ligjin nr. 8215, datë 9.5.1997 “Për kontrollin financiar të personave juridikë jobankarë që kanë marrë hua nga publiku i gjerë”, të ndryshuar,  shpërndahet.

Neni 2

Grupi mbikëqyrës, brenda 15 ditëve nga hyrja në fuqi e këtij ligji, i dorëzon me procesverbal personit të emëruar nga Ministri i Financave arkivin dokumentar, si dhe  asetet financiare e jofinanciare, të krijuara deri në çastin e hyrjes në fuqi të këtij ligji. Financimi i kësaj veprimtarie me fondet e Buxhetit të Shtetit ndërpritet menjëherë me hyrjen në fuqi të këtij ligji. Administratori zhvillon veprimtarinë duke përdorur asetet e shoqërive subjekt kontrolli. 

Neni 3

Për administrimin e mëtejshëm të subjekteve të kontrollit, deri në likuidimin e plotë të tyre, Ministri i Financave emëron një administrator me një staf ndihmës, si dhe përcakton një limit buxhetor vjetor nga të ardhurat e subjekteve të kontrollit, për mbulimin e shpenzimeve të administrimit/likuidimit.

Neni 4

Administratori, brenda 6 muajve nga hyrja në fuqi e këtij ligji, duhet:
a) t’i raportojë Ministrit të Financave gjendjen reale të pasurive të shoqërive, subjekte të kontrollit, nëpërmjet një raporti të hollësishëm, të shoqëruar me pasqyrat financiare të vitit më të fundit ushtrimor për secilën shoqëri nën administrim; 
b) të depozitojë në gjykatë kërkesat për faliment të të gjitha shoqërive, subjekte të kontrollit, të marra nën administrim; 
c) të përgatisë dokumentacionin për shitje të të gjitha aseteve të paluajtshme dhe ta dërgojë në Njësinë që merret me Administrimin dhe Shitjen e Pronave pranë Ministrisë së Financave.


Neni 5

Njësia që merret me Administrimin dhe Shitjen e Pronave merr në dorëzim, për shitje, dokumentacionin e të gjitha aseteve të paluajtshme të subjekteve, objekt i këtij ligji, dhe zhvillon procedurat e shitjes, në përputhje me legjislacionin në fuqi.
Të ardhurat nga shitja derdhen në llogaritë e subjekteve të kontrollit, të vëna në dispozicion nga administratori.
 
Neni 6

Administratori, në varësi të të ardhurave të siguruara nga shitja e aseteve të paluajtshme, si dhe nga arkëtimi i debitorëve, i propozon Ministrit të Financave koeficientin e ri të rishpërndarjes së detyrimeve për kreditorët. Koeficienti i rishpërndarjes, skema dhe radha e shpërndarjes miratohen nga Këshilli i Ministrave me propozim të Ministrit të Financave.
 
Neni 7

Në përfundim të afatit gjashtëmujor, të parashikuar në nenin 4 të këtij ligji, Ministri i Financave vendos për kohën dhe procedurat e mbylljes përfundimtare të procesit të administrimit të shoqërive, subjekt kontrolli, në përputhje me ecurinë e procesit të shitjes së aseteve, si dhe të proceseve gjyqësore me palë shoqëritë subjekt kontrolli.
Fondet që janë të depozituara në bankën e nivelit të dytë, e cila po realizon pagesat e kreditorëve të shoqërive, do të jenë në dispozicion të këtyre të fundit për një periudhë 5-vjeçare nga hyrja në fuqi e këtij ligji. Pas këtij afati, të gjitha mjetet monetare të patërhequra do të depozitohen në një llogari të veçantë, të hapur nga Ministria e Financave, në një bankë të nivelit të dytë. Personat përfitues apo trashëgimtarët e ligjshëm të tyre mund të kërkojnë pranë Ministrisë së Financave kalimin në llogarinë e tyre personale të shumave takuese, përkundrejt paraqitjes së dokumentacionit që provon të drejtat e ligjshme të tyre. Kjo e drejtë përfundon dhe parashkruhet me kalimin e afatit prej 10 vjetësh nga hyrja në fuqi e këtij ligji.

Neni 8

Të gjitha proceset gjyqësore në ngarkim të debitorëve të shoqërive, subjekt kontrolli, do të vijojnë të ndiqen nga administratori, i cili do të kryejë edhe ekzekutimin e vendimeve gjyqësore të formës së prerë, deri në çastin që veprimtaria e tij do të vazhdojë. Me shpalljen të mbyllur të veprimtarisë së administratorit, ekzekutimi i vendimeve gjyqësore të formës së prerë do të kryhet nga Ministria e Financave.

Neni 9

Ngarkohet Ministri i Financave të nxjerrë aktet nënligjore dhe udhëzimet në zbatim të këtij ligji.
 
Neni 10

Dispozitat e ligjit nr. 8215, datë 9.5.1997 “Për kontrollin financiar të personave juridikë jobankarë që kanë marrë hua nga publiku i gjerë”, të ndryshuar,  dhe aktet nënligjore, të nxjerra në zbatim të tij, shfuqizohen për aq sa bien në kundërshtim me këtë ligj.
Neni 11

Ky ligj hyn në fuqi 15 ditë pas botimit në Fletoren Zyrtare.
   
Miratuar në datën 12.4.2012

Shpallur  me  dekretin nr. 7412  datë 23.4.2012  të  Presidentit  të  Republikës  së  Shqipërisë, 
Bamir Topi



































































	






[image: Flet Zyrt]

[image: QPZ]


2306
2307











































                                                                                     








image2.jpeg
QENDRA

E PUBLIKIMEVE

ZYRTARE
N




image1.jpeg
&
Fletorja Zyrtare
* e Republikés sé Shqipérisé




